“Die nuwe wetgewing, die derde probeerslag in die laaste jare, is beter as die vorige weergawe, maar bly nog slegte wetgewing.
“Die bedoeling is nie om grond links en regs te vat nie. Die grootste mikpunte waarvoor die nuwe wet benodig word, is vir die regering se infrastruktuurprogram en vir grondverdeling. Die onteiening sal egter teen vergoeding geskied.
Hy het gewaarsku die nuwe wetgewing bepaal egter dat die onteieningsproses nie gekeer sal kan word as partye ongelukkig is met hul vergoeding en die proses hof toe wil neem nie.
Cronin het gesê dit is nie die regering se bedoeling om aan¬dele, patente en ander regte te teiken nie. “Hoegenaamd nie. Indien dit so lyk, moet die wetgewing verskerp word.”
Cronin het gesê die wetgewing sal nie beteken die regering kan net grond “vat links en regs nie”. “Die Grondwet laat dit nie toe nie. Die hele punt is om ’n stuk wetgewing te kry wat in ooreenstemming is met die Grondwet en wat die onduidelikhede oor onteienings uit die weg sal ruim.
Die wetgewing klink baie interessant. In die lig van ons vorige voorspellings dat ons grondwet een of ander tyd moet verander, is daar in die laaste tyd meer en meer aanduidings dat ons grondwet wel gaan verander. Die huidige grondwet pas glad nie in die nuwe wêreld se plan nie en die nuwe onteienings wet klink vir my woord vir woord na die Nuwe wêreld orde se droom.
Ek is nie so seker of die nuwe wet deurgevoer gaan word nie. Die geskiedenis het bewys dat die voorstelle ’n tipe kondisionering is. Nadat die emosies in die rooi gedruk word, gaan dit eers weer vir ’n ruk stil raak tot die mense daarvan vergeet. Wanneer dit weer opgehaal word, sal die voorstel nie so vreemd op die oor wees nie.
Tweedens dat ons die ekonomie te alle koste aan die gang moet hou. Ons kan nou reeds voorsien dat kos ’n probleem gaan word. Die ideaal sou wees om Tom se groente tuin vir elke mens moontlik te maak. Maar ons weet dat dit nie moontlik is nie. Maar niks keer ons om te probeer nie.
Hierdie dinge weet ons sal gebeur. Maar die binnegeveg geveg om as oorwinnaar te oorleef, kan vir die wat die ekonomiese gat grawe, baie ingewikkeld word. Die kommuniste en die sosialiste wat tans saamstaan om die bestaande bestel omvêr te werp, gaan een of ander tyd teenmekaar opstaan. Die Cosatu unies wat finansieel baie sterk is, gaan sy reg om te bestaan, een of ander tyd teen die sosialiste moet verdedig. Daardie opstand en die die uitslag van daardie opstand word nie bereken nie en kan ’n groot druk van die wit man wegneem.
Die vermoede is dat die twee pole binne die volgende twee jaar teen mekaar in opstand gaan kom. Alhoewel hulle wat die persentasie van die bevolking betref, baie klein is, kan die intimidasie faktor teen die bevolking ook ondraaglik hoog word.
’n Ander faktor wat nie bereken word nie is die Sjinese. Die Sjinese is besig om Afrika te kolonialiseer. Wat ons nie weet nie is of die ekonomiese onstabiliteit in Afrika ’n invloed op die Sjinese sal hê?
Een ding het vir my baie duidelik geword. Die wat die politieke speelveld beheer is baie magtig en hulle oortuigings sal met alle mag beskerm word. Dit sluit vals vlag organisasies in. Die wat teen die organisasies werk sal net so swaarkry soos die wat binne die organisasies, te vroeg wil wegspring.